Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33.

(2022/C 31/11)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Lacrima di Morro“/„Lacrima di Morro d’Alba“

PDO-IT-A0431-AM03

Datum obvestila: 21. oktober 2021

OPIS ODOBRENIH SPREMEMB IN RAZLOGI ZANJE

1. Obvezna navedba leta, v katerem je bilo proizvedeno grozdje

Opis

člen 7 (Označevanje in predstavitev proizvodov), zadnji odstavek:

„Pri označevanju iz člena 1 je treba obvezno navesti letnik pridelave grozdja pri zabojnikih z imensko prostornino do 3 litre.“

je nadomeščen z naslednjim:

„Pri označevanju vina iz člena 1 je treba obvezno navesti letnik pridelave grozdja.“

Razlog

Gre za izpopolnitev besedila zadnjega odstavka člena 7, da bo jasneje navedeno, da je treba z letnikom pridelave grozdja označiti vse vrste vin z ZOP „Lacrima di Morro“ ali „Lacrima di Morro d’Alba“ (zakon št. 238 z dne 12. decembra 2016).

Ta sprememba se nanaša na člen 7 specifikacije proizvoda.

Ta sprememba ne vpliva na enotni dokument.

2. Zamaški za steklenice

Opis

člen 8 (Pakiranje), zadnji odstavek:

„Vina ‚Lacrima di Morro‘ superiore, ‚Lacrima di Morro d’Alba‘ superiore, ‚Lacrima di Morro‘ passito in ‚Lacrima di Morro d’Alba‘ passito se lahko dajo na trg le v steklenicah, katerih prostornina ne presega 3,00 litra. Za te vrste vina je prepovedana uporaba navojnih zamaškov, zapiral, ki se odlomijo, in kronskih zamaškov.“

je nadomeščen z naslednjim odstavkom:

„Vina ‚Lacrima di Morro‘ superiore, ‚Lacrima di Morro d’Alba‘ superiore, ‚Lacrima di Morro‘ passito in ‚Lacrima di Morro d’Alba‘ passito se lahko dajo na trg le v steklenicah s prostornino do 3,00 litra. Za te vrste vina je prepovedana uporaba zapiral, ki se odlomijo, in kronskih zamaškov.“

Razlog

S spremembo se odstrani prepoved uporabe navojnih zamaškov. Vendar se to ne sme razlagati kot razširitev pravil, ki urejajo ZOP, pač pa kot prilagoditev ZOP „Lacrima di Morro“ ali „Lacrima di Morro d’Alba“ potrebam trga.

Spremenjen je bil člen 8 specifikacije.

Ta sprememba ne vpliva na enotni dokument.

3. Nadzorni organ – posodobitev naslova

Opis

posodobitev naslova sedeža nadzornega organa

Razlog

Gre le za redakcijsko spremembo, da se navede novi naslov nadzornega organa (Valoritalia S.r.l.)

Spremenjen je bil člen 10 specifikacije proizvoda.

Enotni dokument je bil spremenjen tako: Oddelek 2. KONTAKTNI PODATKI – Pododdelek 2.5 Podatki nadzornega organa

ENOTNI DOKUMENT

1. Ime

Lacrima di Morro

Lacrima di Morro d’Alba

2. Vrsta geografske označbe:

ZOP – zaščitena označba porekla

3. Kategorije proizvodov vinske trte

1. Vino

4. Opis vin:

1. „Lacrima di Morro“ ali „Lacrima di Morro d’Alba“

KRATEK OPIS

Vina z ZOP „Lacrima di Morro“ in „Lacrima di Morro d’Alba“ so rubinasto rdeče barve, prijetnega in izrazitega vonja ter značilno nežnega in prijetnega okusa. Najmanjši volumenski delež skupnega alkohola: 11,00 %. Najmanjši ekstrakt brez sladkorja: 20,0 g/l. Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

2. „Lacrima di Morro“ superiore in „Lacrima di Morro d’Alba“ superiore

KRATEK OPIS

Vina z ZOP „Lacrima di Morro“ superiore in „Lacrima di Morro d’Alba“ superiore so temno rubinasto rdeče barve, prijetnega in intenzivnega vonja ter značilno mehkega in prijetnega okusa.

Najmanjši volumenski delež skupnega alkohola: 12,00 %.

Najnižja vsebnost skupnih kislin: 4,5 g/l.

Najmanjši ekstrakt brez sladkorja: 22,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,50 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

3. „Lacrima di Morro“ passito in „Lacrima di Morro d’Alba“ passito

KRATEK OPIS

Vina z ZOP „Lacrima di Morro“ assito in „Lacrima di Morro d’Alba“ passito so bolj ali manj žive rdeče barve, ki lahko prehaja v granatno, značilnega intenzivnega vonja in skladnega, žametnega okusa.

Najmanjši volumenski delež skupnega alkohola: 15,00 %, od tega je delež dejanskega alkohola najmanj 13,00 %.

Najnižja vsebnost skupnih kislin: 4,0 g/l.

Najmanjši ekstrakt brez sladkorja: 25,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,0 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 25 Najvišja vsebnost skupnega žveplovega dioksida (v miligramih na liter)

5. Enološki postopki

Posebni enološki postopki

—

Največji donosi:

1. „Lacrima di Morro“ in „Lacrima di Morro d’Alba“

13 000 kilogramov grozdja na hektar

2. „Lacrima di Morro“ superiore in „Lacrima di Morro d’Alba“ superiore

10 000 kilogramov grozdja na hektar

3. „Lacrima di Morro“ passito in „Lacrima di Morro d’Alba“ passito

13 000 kilogramov grozdja na hektar

6. Razmejeno geografsko območje

Območje pridelave grozdja, ki se uporablja za proizvodnjo vin z ZOP „Lacrima di Morro“ in „Lacrima di Morro d’Alba“, leži v pokrajini Ancona. Obsega celotno ozemlje občin Morro d’Alba, Monte S. Vito, S. Marcello, Belvedere Ostrense, Ostra in Senigallia, z izjemo dnov dolin in pobočij nad morjem v občini Senigallia, ki leži med obalo in avtocesto.

7. Glavne sorte vinske trte

Lacrima N.

8. Opis povezav

„Lacrima di Morro“ in „Lacrima di Morro d’Alba“

Območje proizvodnje vin z ZOP „Lacrima di Morro“ in „Lacrima di Morro d’Alba“ ima tisočletno zgodovino vinogradništva, kar je razvidno iz številnih zgodnjih dokumentov in arheoloških najdb. Opise sorte vinske trte lacrima lahko najdemo v različnih pisnih virih iz 18. stoletja. Človeški dejavnik je imel glavno vlogo pri izboru sorte vinske trte in razvoju kmetijskih metod ter metod pridelave vina. Zelo posebne in edinstvene organoleptične lastnosti vin z ZOP „Lacrima di Morro“ in „Lacrima di Morro d’Alba“ so posledica medsebojnega delovanja človeških in naravnih dejavnikov na območju.

9. Bistveni dodatni pogoji (pakiranje, označevanje, ostale zahteve)

Leto pridelave grozdja

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

Vina „Lacrima di Morro“, „Lacrima di Morro d’Alba“, „Lacrima di Morro“ superiore, „Lacrima di Morro d’Alba“ superiore, „Lacrima di Morro“ passito in „Lacrima di Morro d’Alba“ passito se obvezno označijo z letnikom pridelave grozdje.

Pakiranje, polnjenje in prepoved nekaterih sistemov zapiranja

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

Vrste vina „Lacrima di Morro“ ali „Lacrima di Morro d’Alba“ iz člena 1 se lahko dajo na trg le v steklenicah, katerih prostornina ne presega 5 litrov.

Vina „Lacrima di Morro“ superiore, „Lacrima di Morro d’Alba“ superiore, „Lacrima di Morro“ passito in „Lacrima di Morro d’Alba“ passito se lahko dajo na trg le v steklenicah, katerih prostornina ne presega 3 litre. Za te vrste vina je prepovedana uporaba zapiral, ki se odlomijo, in kronskih zamaškov.

Povezava do specifikacije proizvoda

https://www.politicheagricole.it/flex/cm/pages/ServeBLOB.php/L/IT/IDPagina/17456

(1) UL L 9, 11.1.2019, str. 2.